Rīgā

Datums skatāms laika zīmogā Nr.n

**Valsts kancelejai**

*Par Nevalstisko organizāciju un Ministru kabineta sadarbības memoranda padomes deleģētu pārstāvi attīstības sadarbības projektu izvērtēšanai*

Pamatojoties uz Attīstības sadarbības politikas plānu 2020.gadam[[1]](#footnote-1), Ārlietu ministrija ir izsludinājusi attīstības sadarbības granta projektu konkursu projektiem Eiropas Savienības Austrumu partnerības valstīs – Gruzijā, Moldovā, Ukrainā –, kā arī Centrālāzijas reģiona valstīs – Kirgizstānā, Tadžikistānā, Uzbekistānā. Konkurss paredzēts steidzamu ar Covid-19 krīzi saistītu jautājumu risināšanai, tai skaitā veselības jomā, un krīzes izraisīto sociālekonomisko izaicinājumu pārvarēšanai. Konkursā kopējais pieejamais finansējums ir 445 253 EUR apmērā, un vismaz 50% no tā plānots novirzīt pilsoniskās sabiedrības organizāciju (turpmāk – PSO) projektu īstenošanai. Konkursā var pieteikties Latvijas Republikas tiešās un pastarpinātās valsts pārvaldes iestādes, pašvaldības, citas valsts iestādes, kā arī Latvijas Republikā reģistrētas biedrības, nodibinājumi, komersanti un arodbiedrības. Konkursa nolikums ir publicēts Ārlietu ministrijas mājaslapā[[2]](#footnote-2).

Projektu iesniegumu izvērtēšanai Ārlietu ministrija veidos izvērtēšanas komisiju un, pamatojoties uz praksi kopš 2017.gada, komisijā tiks iekļauts PSO situāciju pārzinošs Nevalstisko organizāciju un Ministra kabineta sadarbības memoranda padomes (turpmāk – Memoranda padome) deleģēts pārstāvis. Saskaņā ar iepriekš minēto **Ārlietu ministrija aicina Memoranda padomi līdz 2020.gada 6.maijam deleģēt pārstāvi projektu iesniegumu izvērtēšanai** darbam attīstības sadarbības granta projektu izvērtēšanas komisijas sastāvā.

Deleģētajam pārstāvim projektu izvērtēšanai būtu iespēju robežās jāatbilst sekojošiem kritērijiem – pārstāvim jāpārzina attīstības sadarbības jautājumi un specifika, jāizprot Latvijas Republikas ārpolitikas mērķi ES Austrumu partnerības un Centrālāzijas valstīs. Pārstāvim būs jāsniedz apliecinājums par interešu konflikta neesamību. Izvērtēšanas komisijas pārstāvim ir jāpiedalās komisijas attālinātajās sanāksmēs (plānotas vismaz divas), jāiepazīstas un atbilstoši kritērijiem (skat. konkursa nolikuma 6.pielikumu) jāizvērtē iesūtītie projektu iesniegumi (2017.gadā tika iesniegts 21 projekta iesniegums, 2018.gadā – 27, 2019.gadā – 36). Izvērtēšana ilgst provizoriski 3-4 nedēļas, un to ir plānots uzsākt š.g. maija vidū. Projektu izvērtētāji par darbu nesaņems atalgojumu.

Pārstāvi var pieteikt, nosūtot pārstāvja vārdu, uzvārdu un kontaktinformāciju uz e-pasta adresēm: [mfa.cha@mfa.gov.lv](mailto:mfa.cha@mfa.gov.lv) un AttistibasSadarbiba@mfa.gov.lv. Jautājumu un neskaidrību gadījumā lūdzam sazināties pa tālruni 67015967 vai rakstot uz e-pastu [AttistibasSadarbiba@mfa.gov.lv](mailto:AttistibasSadarbiba@mfa.gov.lv).

Valsts sekretārs Andris Pelšs

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

M. Gordina

67015967

1. <https://likumi.lv/ta/id/313030-par-attistibas-sadarbibas-politikas-planu-2020-gadam> [↑](#footnote-ref-1)
2. <https://www.mfa.gov.lv/arpolitika/attistibas-sadarbiba/granta-projektu-konkurss-2020> [↑](#footnote-ref-2)